उधर सुरेश को चिंता खाए जा रही थी कि दौड़ते दौड़ते वो 13 मील के पत्थर तक तो पहुँच गया था मगर अब थक चुका था। ज्यादा दूरी तय करने के चक्कर में ये भूल गया कि वापिस भी तो लौटना था। थका हारा धीमे धीमे क़दमों से वो स्कूल की तरफ बढ़ने लगा। लेकिन समय था कि गुजरता ही जा रहा था और अभी भी स्कूल काफी दूर था। आखिर 12.30 बजे वो स्कूल ग्राउंड में दाखिल हुआ तो सामने खड़े राहुल को देख उसे लगा जैसे राहुल भी अभी ही वापिस आया हो।